**Z A P I S N I K**

1. seje Sveta šole II. gimnazije Maribor, dne 24. 10. 2017

Prisotni: G. Bedenik, S. Cvar, mag. N. Harl, dr. M. Jagodič, mag. I. Ketiš, mag. H. Kujundžić Lukaček, T. Klis, V. Peršak, B. Režonja, T. Simonič, B. Svetel, mag. A. Zver Dobaj, mag. I. Lorenčič in Tatjana Zagoranski

Odsotna: V. Tement

Dnevni red:

1. Obravnava poročila volilne komisije o volitvah članov sveta zavoda
2. Obravnava sklepov o imenovanju članov
3. Sprejem ugotovitvenega sklepa o konstituiranju sveta in verifikacije mandatov članov sveta
4. Volitve predsednika sveta in njegovega namestnika
5. Seznanitev s predpisi na področju vzgoje in izobraževanja in splošnimi akti šole
6. Obravnava in sprejem Poročila o delu za šolsko leto 2016/17
7. Obravnava in sprejem Letnega delovnega načrta za šolsko leto 2017/18
8. Obravnava in sprejem Pravilnika o organizaciji dela in sistemizaciji delovnih mest II. gimnazije Maribor
9. Predlog vpisa za šolsko leto 2018/2019
10. Druge aktualne informacije

S. Cvar, predsednica sveta šole zadnjega mandata, je pozdravila vse prisotne in predstavila člane sveta šole. Predlagani dnevni red so člani sveta šole soglasno potrdili.

**Ad. 1. Obravnava poročila volilne komisije o volitvah članov sveta zavoda**

S. Cvar je povedala, so volitve 5 (petih) predstavnikov zaposlenih v svet šole potekale brez težav, predlaganih je bilo 9 kandidatov in po številu glasov so bili v svet šole izvoljeni: Sanja Cvar, dr. Marko Jagodič, Tatjana Simonič, Boris Svetel in Toni Klis. Poročilo o rezultatu volitev je bilo na ogled.

**Ad 2. Obravnava sklepov o imenovanju članov**

S. Cvar je predstavila tudi sklepe o imenovanju zunanjih članov sveta šole: za predstavnika lokalne skupnosti je MOM imenovala mag. Ivana Ketiša, Vlada Republike Slovenije pa je za predstavnici ustanovitelja imenovala mag. Heleno Kujundžić Lukaček in Vido Tement.

Dijaška skupnost je na tajnih volitvah izvolila dva predstavnika v svet šole: Gašperja Bedenika in Vida Peršaka, Svet staršev II. gimnazije Maribor pa je na tajnih volitvah izvolil tri predstavnike sveta staršev v svet šole: mag. Natašo Harl, Boštjana Režonjo in mag. Andrejo Zver Dobaj.

Vsi sklepi in zapisniki so bili na ogled.

**Ad 3. Sprejem ugotovitvenega sklepa o konstituiranju sveta in verifikacije mandatov članov sveta**

S. Cvar je članom sveta šole predlagala naslednji ugotovitveni sklep:

**Sklep 1: Konstituiran je Svet šole II. gimnazije Maribor. Mandati članov sveta šole so verificirani in trajajo 4 leta, od 24. 10. 2017 do 23. 10. 2021.**

Z glasovanjem je bil ugotovitveni sklep soglasno sprejet.

**Ad 4. Volitve predsednika sveta in njegovega namestnika**

S. Cvar je povedala, da je potrebno izvoliti novega predsednika in namestnika predsednika sveta šole, volitve pa so lahko tajne ali javne. Člani sveta šole so se soglasno odločili za javno glasovanje.

B. Svetel je za predsednico sveta šole predlagal dosedanjo predsednico, S. Cvar, kar je želel predlagati tudi mag. I. Ketiš. Za namestnika predsednice so predlagali dr. M. Jagodiča, ki je bil tudi do sedaj njen namestnik. Oba kandidata sta se s kandidaturo strinjala in ker ni bilo dodatnih predlogov, je sledilo glasovanje:

- ZA predsednico sveta šole, S. Cvar, je glasovalo 12 članov, en član se je glasovanja vzdržal;

- ZA namestnika predsednika sveta šole, dr. M. Jagodiča, je glasovalo 12 članov, en član se je glasovanja vzdržal.

**Sklep 2: Svet šole je soglasno potrdil novo predsednico sveta šole, S. Cvar, in njenega namestnika, dr. M. Jagodiča, za čas štiriletnega mandata sveta, konstituiranega na tej seji.**

**Ad 5. Seznanitev s predpisi na področju vzgoje in izobraževanja in splošnimi akti šole**

Predsednica sveta šole je na kratko povzela zakonodajo, ki ureja delovanje sveta šole: Zakon o organizaciji in financiranju vzgoje in izobraževanja, Zakon o gimnazijah, Zakon o šolski inšpekciji, Zakon o šolski prehrani. Interni Poslovnik delovanja sveta šole je bil vsem članom posredovan skupaj z vabilom. Ostali zakoni so objavljeni na spletu.

**Ad 6. Obravnava in sprejem Poročila o delu za šolsko leto 2016/17**

Gospod ravnatelj je povedal, da so predstavitev poročila slišali že vsi člani sveta šole razen predstavnikov lokalne skupnosti in ustanovitelja. Ker je bilo gradivo poslano skupaj z vabilom in sta se zunanja člana odločila, da ne potrebujeta dodatne obravnave in nanj ni bilo pripomb ali vprašanj, je bil soglasno sprejet naslednji

**Sklep 3: Svet šole je sprejel Poročilo o delu za šolsko leto 2016/2017.**

**Ad 7. Obravnava in sprejem Letnega delovnega načrta za šolsko leto 2017/18**

Ker se tudi za to točko zunanja člana nista odločila za dodatno obravnavo, saj je tudi načrt bil poslan z vabilom in nanj ni bilo pripomb ali vprašanj, je bil soglasno sprejet naslednji

**Sklep 4: Svet šole je sprejel Letni delovni načrt za šolsko leto 2017/2018.**

**Ad 8. Obravnava in sprejem Pravilnika o organizaciji dela in sistemizaciji delovnih mest II. gimnazije Maribor**

G. ravnatelj je povedal, da je bil pravilnik z vabilom poslan v pregled vsem članom sveta šole, sprememba pa je bila potrebna zaradi odprave plačnih anomalij zaposlenim v plačnem razredu J. Po usklajevanju Vlade in sindikatov je bil sklenjen dogovor, da se izhodiščni plačni razredi zaposlenih v plačnem razredu J dvigne za dva razreda. Obenem je zaradi odprave teh anomalij med pogajalci dogovorjena ukinitev delovnega mesta Poslovni sekretar in uvedba novega z nazivom Tajnik VIZ VI. Pravilniku so dodane še tabele z nazivi vseh sistemiziranih delovnih mest na II. gimnaziji Maribor in njihovimi izhodiščnimi plačnimi razredi in razredi po vseh napredovanjih.

**Sklep 5: Svet šole je soglasno potrdil Pravilnik o organizaciji dela in sistemizaciji delovnih mest II. gimnazije Maribor.**

**Ad 9. Predlog vpisa za šolsko leto 2018/2019**

Kot vsako leto moramo tudi letos poslati predlog vpisa za šolsko leto 2018/2019. Številke ostajajo enake kot v letošnjem šolskem letu: splošna gimnazija – 168 mest (6 oddelkov), gimnazija - športni oddelek - 18 mest (1 oddelek) in mednarodna matura – 44 mest (2 oddelka).

**Sklep 6: Svet šole je soglasno sprejel predlog vpisa za šolsko leto 2018/2019.**

**Ad 10. Druge aktualne informacije**

Drugih aktualnih informacij in vprašanj ni bilo.

1. redna seja sveta šole je bila zaključena ob 17.15.

Številka: 900-2/2017/3

Datum: 30. 10. 2017

Zapisala: Predsednica sveta šole:

Tatjana Zagoranski Sanja Cvar